АҞӘА, абҵ 6 – Спутник Аԥсны. Аԥснытәи аоператә шәаҳәаҩы Кристина Ешба жьҭаара 26 – 30 рзы дықәгылеит Москва "Большои театр" аҟны. Уи дықәгылеит Актәи жәларбжьаратәи амузыкатә фестиваль "Барокко. Италиаҟа Ныҟәара" ахыркәшараан.
Иуникалтәу абжьы сопрано змоу Кристина Ешба ҟазарыла иналыгӡеит ариа Арбаче "Son qual nave" аопера "Артаксеркс" аҟынтә.
Кристина Ешба Гнесинаа рыхьӡ зху Академиа доушьҭымҭоуп, Аԥснытәи аҳәынҭқарратә филармониа дасолисткоуп.